23/08/2019 | Administración LocalMunicipal
Cerceda
Intervención
Licitación operación de préstamo para a financiación de inversións

ANUNCIO Convocatoria licitacion contrato de préstamo para financiar o suplemento de crédito 22/2019, para a realización dunha serie de inversións.1.- Entidade adxudicadora: a) Concello de Cerceda. b) Dependencia tramitadora: Intervención. c) Número expediente: 2019/X999/000279 d) Aprobado polo concello pleno en sesión extraordinaria celebrada o 19/08/2019.2.- Obxecto do contrato: a) Descripción: préstamo por importe de 2.662.558,30€ que posibilite a obtención dos recursos necesarios para financiar investimentos varios no exercicio 2019, pendentes de licitación por falta de crédito b) Prazo: A duración da operación será de 6 anos (2 anos de carencia +4 anos de amortización). 3.- Tramitación: Ordinaria. Procedemento: Aberto 4.- Importe do préstamo: 2.662.558,30€ 5.- Obtención de documentación e información: Concello de Cerceda. Intervención. Avda. do Mesón, 21 15185 Cerceda Teléfono: 981.68.50.01.6.- Requisitos do contratista: Cláusula 5 do prego.7. Presentación de ofertas: Ata o 11/09/2019, ás 14.00 horas.8.- Incorpórase como anexo o prego de condicións desta operación. Cerceda, 19 de agosto de 2019 Felix Adolfo Wick Bassat. Alcalde do Concello de Cerceda. PREGO DE CONDICIÓNS PARA A CONCERTACIÓN DUN CONTRATO DE PRÉSTAMO PARA O FINANCIAMENTO DE INVESTIMENTOS VARIOS DO EXERCICIO 2019, POR IMPORTE DE 2.662.558,30€ 1. – OBXECTO DO CONTRATO O obxecto do contrato será o concerto dun préstamo por importe de 2.662.558,30€ que posibilite a obtención dos recursos necesarios para financiar investimentos varios no exercicio 2019, pendentes de licitación por falta de crédito.2. – PREZO DO CONTRATO. O prezo do contrato está constituído polo importe do desembolso anual que como consecuencia da suma de intereses, comisións e outros gastos distintos a amortizacións, teña que realizar o Concello, se ben non se fixa en concreto o seu importe debida as peculiaridades características desta contratación, debendo ser determinado polos contratistas, cumprindo en todo caso as estipulacións previstas na Resolución de 04 de xullo de 2017 da Secretaria Xeral do Tesouro e Política Financeira pola que se define o principio de prudencia financeira aplicable ás operacións de endebedamento e derivados das comunidades autónomas e entidades locais, e tamén as establecidas na Resolución de 2 de agosto de 2019 da Secretaría Xeral do Tesouro e Financiación Internacional, pola que se actualiza o anexo 1 incluído na Resolución de 4 de xullo anterior.3.- GARANTIAS. Non se esixe constitución de fianza provisional nin definitiva en virtude do control que a Administración do Estado exerce sobre as entidades financeiras.4.- CONDICIÓNS PARTICULARES DO CONTRATO DE PRÉSTAMO E GARANTÍAS DO PRESTATARIO 4.1.- Contía do préstamo. O importe do préstamo a concertar queda fixado na cifra de DOUS MILLÓNS, SEISCENTOS SESENTA E DOUS MIL CINCOCENTOS CINCOENTA E OITO EUROS, CON TRINTA CÉNTIMOS DE EURO (2.662.558,30 euros). 4.2.- Duración da Operación. A duración da operación será de 6 anos (2 anos de carencia +4 anos de amortización). 4.3. - Tipo de xuro. O tipo de xuro máximo deberá ser: Diferencial máximo Euribor 3 meses: 0,05% mais 50 puntos básicos: Euribor 3 meses mais 0,55% O tipo de xuro se determina tomando como referencia a Resolución de 2 de agosto de 2019 da Secretaría Xeral do Tesouro e Financiación Internacional pola que se actualiza o anexo 1 incluído na Resolución de 4 de xullo de 2017 da Secretaria Xeral do Tesouro e Política Financeira pola que se define o principio de prudencia financeira aplicable ás operacións de endebedamento e derivados das comunidades autónomas e entidades locais. Non obstante este tipo máximo deberá revisarse se na data límite de presentación de ofertas fora inferior. O tipo de xuros non poderá superar as condicións de prudencia financeira que se atopen vixentes no momento de apertura do proceso de licitación, establecidas por Resolución da Secretaria Xeral do Tesouro e Política Financeira.4.4.-Comisións. Non resultará admisible comisión algunha. O Concello poderá anticipar o pago total da contía adebedada en calquera momento, así como efectuar entregas parciais a conta da débeda sen que isto supoña gasto nin comisión ningunha por estes desembolsos totais ou parciais anticipados, sen necesidade de efectuar preaviso a Entidade Financeira adxudicataria, aplicándose estas amortizacións ou ben a reducir o prazo de amortización ou ben a minorar a cota, segundo designe o Concello.4.5. - Cancelación do préstamo. A cancelación do préstamo realizarase mediante VINTECATRO (24) cotas trimestrais consecutivas.4.6. – Garantías do prestatario. O Concello de Cerceda, durante a vixencia do contrato de préstamo e ata a total cancelación das súas obrigas, consignará nos correspondentes Orzamentos anuais as cantidades necesarias para facer fronte ó pago de intereses e amortizacións derivadas do citado contrato.4.7. – Carencia. Establecerase o período de carencia de dous anos, contado desde a data de formalización.4.8.- Liquidación de intereses. A liquidación de intereses será trimestral nun pago único que comprenderá amortización de capital e intereses.5.- CAPACIDADE PARA CONTRATAR Están capacitadas para contratar as persoas, entidades financeiras nacionais ou estranxeiras, que se atopen en plena posesión da súa capacidade xurídica e de obrar e non estean comprendidas en ningún dos casos de prohibición para contratar prevista na Lei 9/2017 de 8 de novembro de Contratos do Sector Público. As que acudan a contratación poderán facelo por si ou representadas por persoa debidamente autorizada con poder bastante.6.- OFERTAS. LUGAR E PRAZO DE PRESENTACIÓN As proposicións presentaranse no Rexistro do Concello en horario de 9,00 a 14,00 horas, en sobre pechado e firmadas polo licitador ou persoas que o representen, no que se incluirá a documentación esixida na cláusula oitava do presente prego, podendo presentalas ata o día 11/09/2019 ás 14.00 horas. Se as proposicións se presentasen por correo, o licitador deberá xustificar a data de imposición do envío na Oficina de Correos e anunciar o Órgano de contratación a remisión da oferta mediante un telegrama, télex ou fax. Non obstante, non se admitirán proposicións presentadas por correo que se reciban con posterioridade o acto de apertura dos sobres presentados polos licitadores.7.- INFORMACIÓN ÁS ENTIDADES FINANCEIRAS INTERESADAS Calquera entidade de crédito ou aforro que cumpra as condicións establecidas nas presentes normas para concorrer, poderá consultar nas oficinas do Concello a seguinte documentación: a) Resumo da liquidación do exercicio 2017 e 2018 a) Estado da débeda. b) Orzamento do exercicio 2018 e 2019 (en situación de prórroga) 8.- DOCUMENTACIÓN A PRESENTAR POLAS ENTIDADES FINANCEIRAS SOBRE A: no seu exterior figurará a indicación “Proposición para tomar parte no procedemento de contratación dunha operación de crédito co Concello de Cerceda: DOCUMENTACIÓN”, e conterá a seguinte documentación: a) Declaración responsable do licitador facendo constar que reúne a totalidade das condicións esixidas para contratar coa Administración así como que non se atopa incurso en ningunha das prohibicións para contratar enumeradas no artigo 71 da Lei Lei 9/2017 de 8 de novembro de de Contratos do Sector Público, así como tamén comprenderá expresamente as circunstancias de atoparse o corrente das súas obrigas tributarias e coa Seguridade Social impostas nas disposicións vixentes, sen perxuicio de que a xustificación acreditativa de tal requisito deba esixirse antes da adxudicación o que vaia resultar adxudicatario do contrato. SOBRE B: no seu exterior figurará a indicación “Proposición para tomar parte no procedemento de contratación dunha operación de crédito co Concello de Cerceda: PROPOSICIÓN ECONÓMICA”, e conterá a oferta económica conforme o seguinte modelo: “D. con domicilio en. rúa., nº. Código Postal. teléfono. con D. N. I. nº. (ou pasaporte ou documento que o substitúa), actuando en representación de. con domicilio en. rúa. nº. Código Postal., manifesta que, enterado do procedemento de contratación promovido polo Concello de Cerceda para contratar unha operación de préstamo, e aceptando integramente as cláusulas contidas no Prego de cláusulas administrativas, se compromete a prestar a contía de 2.662.558,30€ á Entidade Local convocante nas seguintes condicións: • DIFERENCIAL MÁXIMO EURIBOR 3 MESES: ______ _% • TIPO DE INTERESE EN CASO DE MORA: _____ % (1) En, a. de. de 2019.- (O licitador, firmado e rubricado) (1) O tipo de interese en caso de mora non poderá superar o tipo de interese da operación mais un recargo do 2% anual.” 9.- CRITERIOS DE SELECCIÓN A adxudicación deste contrato se entenderá exclusivamente a o menor prezo ofrecido por os licitadores, é dicir, a oferta mais vantaxosa dende o punto de vista económico.10.- APERTURA DE PLICAS A Mesa de Contratación estará formada polos membros da Comisión Especial de Contas, que procederá a apertura de plicas e á valoración das ofertas presentadas, previo informe técnico, no caso de ser preciso. A Comisión Especial de Contas proporá ao órgano de contratación competente a adxudicación do contrato ao postor cuxa oferta económica sexa mais vantaxosa para o Concello.11.- ÓRGANO DE ADXUDICACIÓN O expediente xunto coa proposta da Mesa someteránse o Pleno, como órgano competente, para a súa adxudicación, de acordo có previsto no artigo 52.2 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. O Concello resérvase o dereito de non adxudicar o contrato se ningunha das ofertas resultase favorable para os intereses municipais pola evolución previsible dos mercados financeiros ou por calquera outra causa que o puidera xustificar.12.- FORMALIZACIÓN DO CONTRATO O contrato se formalizará dentro do prazo de 10 días naturais a contar dende o dia seguinte a o de adxudicación do contrato. Con caráter previo a formalización o adxudicatario deberá presentar a seguinte documentación: - Escritura de constitución da sociedade mercantil ou Entidade Financeira autorizada. - Poder, no seu caso bastanteado, cando se actúe por representación, no caso de que o firmante da proposición non constara na escritura de constitución ou modificación da Compañía. A presentación do poder suporá a expresa declaración de non ter sido revogado con data posterior. En todo caso poderán considerarse válidos os poderes bastanteados nos seis meses previos a data de inicio de presentación das ofertas.13.- CADRO DE AMORTIZACIÓNS. A Entidade adxudicataria deberá remitir ao Concello, no prazo dun mes dende a formalización do contrato, o cadro de amortización do préstamo, no que se recollerá o capital vivo do mesmo ao comezo de cada período de pago, a cota de amortización e intereses do período e o capital amortizado acumulado.14.- PROTECCI Ó N DE DATOS PERSOAIS. De acordo co establecido na Lei Orgánica 15/1999, informámoslle que os datos persoais que se faciliten para a participación no presente procedemento de contratación incorporaránse a un ou varios ficheiros, cuxo responsable é o Concello de Cerceda, situado na Av. do Mesón, 21, 15185 Cerceda, onde poderá exercitar os dereitos de acceso, rectificación, cancelación e, no seu caso o de oposición dirixindo á Secretaría solicitude asinada por escrito xunto cunha fotocopia do seu DNI. Mediante a participación no presente procedemento, os titulares dos datos persoais facilitados consinten expresamente o tratamento dos mesmos coa finalidade de levar a cabo a tramitación deste procedemento de contratación. Así mesmo, os licitantes autorizan a comunicación dos seus datos persoais a Entidades Financieiras, Facenda Pública e Diarios Oficiais, e outras administracións públicas para o exercicio das súas respectivas competencias. No caso de que os licitantes, facilitasen datos de carácter persoal de terceiros, previamente a súa inclusión deberán informar aos titulares dos mesmos dos extremos establecidos nos parágrafos anteriores, absténdose de incluilos no caso de non obter o seu consentimento. Cerceda, 19 de agosto de 2019 Felix Adolfo Wick Bassat. Alcalde do Concello de Cerceda.